Βαλκανικοί ποδοσφαιρικοί αγώνες 1946

Οι Βαλκανικοί ποδοσφαιρικοί αγώνες 1946 ήταν η πρώτη μεταπολεμική προσπάθεια αναβίωσης του θεσμού του Βαλκανικού Κυπέλλου που είχε διακοπεί μετά το 1936. Ήταν η όγδοη διοργάνωση στη σειρά αν συνυπολογιστεί και το Βαλκανικό Κύπελλο Εθνών 1931 το οποίο δεν συμπεριλαμβανόταν στην επίσημη αρίθμηση. Διοργανώθηκε από τις τέσσερις φιλοσοβιετικές λαϊκές δημοκρατίες: Αλβανία, Γιουγκοσλαβία, Βουλγαρία και Ρουμανία χωρίς να ερωτηθούν η Ελλάδα και η Τουρκία που ανήκαν στο δυτικό στρατόπεδο, με συνέπεια να μην την αναγνωρίσουν ως συνέχεια της προπολεμικής διοργάνωσης. Διεξήχθη στα Τίρανα από τις 7 ως τις 13 Οκτωβρίου 1946 παράλληλα με τους βαλκανικούς αθλητικούς αγώνες στίβου και το κατέκτησε η Αλβανία, για πρώτη και μοναδική φορά στην ιστορία του θεσμού.

 Η διοργάνωση 
Στις αρχές Ιανουαρίου 1946 οι αθλητικοί αντιπρόσωποι των τεσσάρων βορειοβαλκανικών χωρών διοργάνωσαν αθλητικό συνέδριο στη Σόφια, στο οποίο αποφάσισαν να προχωρήσουν στη διεξαγωγή μέσα στο 1946 βαλκανικών αθλητικών αγώνων σε διάφορα σπορ αγνοώντας την Ελλάδα και την Τουρκία. Μεταξύ άλλων προγραμμάτισαν να οργανώσουν και βαλκανικό πρωτάθλημα στο ποδόσφαιρο στο Βουκουρέστι για το Μάρτιο του 1946.Αθλητική Ηχώ, 14/1/1946. Τελικά οι αγώνες ποδοσφαίρου έγιναν στα Τίρανα τον Οκτώβριο παράλληλα με τη διεξαγωγή των βαλκανικών αγώνων στίβου.«Ριζοσπάστη», 15/10/1946.

Οι «Βαλκανικοί ποδοσφαιρικοί αγώνες», όπως αποκλήθηκαν, διεξηχθησαν με το καθιερωμένο σύστημα του βαλκανικού κυπέλλου. Δηλαδή, οι ομάδες αγωνίστηκαν σε ενιαίο όμιλο με βαθμολογία 2-1-0, σε ένα γύρο (τρία ματς) που έγινε στην ίδια πόλη. Η διοργάνωση ολοκληρώθηκε σε επτά μόλις ημέρες. Νικήτρια αναδείχθηκε η Αλβανία, η οποία νικώντας στον τελευταίο αγώνα τη Ρουμανία που ήταν το φαβορί, ισοβάθμισε με τη Γιουγκοσλαβία και πήρε την πρώτη θέση λόγω καλύτερης διαφοράς τερμάτων, αν και είχε ηττηθεί στο μεταξύ τους ματς.

Πρώτοι σκόρερ με 2 γκολ αναδείχθηκαν τέσσερις ποδοσφαιριστές.

 Η βαθμολογία 
 Χώρα Αγ.  Ν.  Ισ.  Ήτ.  Γκολ  Βαθμοί   3  2  0  1  6-4  4   3  2  0  1  6-5  4  3  1  1  1  4-4  3   3  0  1  2  4-7 1

 Τα αποτελέσματα 
Όλοι οι αγώνες έγιναν στο Στάδιο Τιράνων.

 7/10/1946: Γιουγκοσλαβία - Αλβανία: 3-2
 8/10/1946: Ρουμανία - Βουλγαρία: 2-2
 9/10/1946: Αλβανία- Βουλγαρία: 3-1
 11/10/1946: Ρουμανία - Γιουγκοσλαβία: 2-1
 12/10/1946: Γιουγκοσλαβία - Βουλγαρία: 2-1
 13/10/1946: Αλβανία- Ρουμανία:1-0

 Οι σκόρερς 
 Γκολ Σκόρερς <center> 2   Λόρο Μπορίτσι Κιαμίλ Τελίτι Νικολάε Ρόιτερ   Μπόζινταρ Σάντιτς

 Πηγές 

 RSSSF

 Παραπομπές 

Κατηγορία:Βαλκανικό Κύπελλο Εθνών Ποδοσφαίρου
Κατηγορία:Ποδόσφαιρο το 1946
Κατηγορία:Αθλητισμός στην Αλβανία